Ego Stephanus Dei gratia Eduensis episcopus. Notum fieri volo presentibus et futuris quod questi[o que versabatur] inter me et fratres de Quinceio super quibusdam querelis in hunc modum terminata est [Con]cessi eis et sigilli mei auctoritate confirmavi terram a loco qui dicitur Petraria quanto rectius ex[sten]duntur mete ad puteolum et per fontem de Batelleio usque ad fontem Raboen e[t a prescrip]tis locis usque ultra Bresmu et quicquid habebam apud Sanctum Medardum pro dimidio modio frumenti et dimidio modio avene ad mensuram Castellionis super Sequanam et viginti solidis Divionensis monete in festivitate omnium sanctorum annuatim solvendis. De[crevi] quod siquis super hoc moverit querelam contra prefatos fratres homines mei ad [iuramen]tum meum ecclesiastico more perhibebunt testimonium terram predictam ad ius monachorum pertinere. Hoc laudavit Eduensem capitulum et sigilli sui auctoritate roboravit. Huius rei testes sunt : Seguinus decanus, Bertrannus precentor, Rainaudus prepositus, Girardus archidiaconus cardinalis, Guido archidiaconus, Hugo senescalcus, Odo de Tullione archipresbiter, Lanbertus de Cofergen. Actum est hoc anno ab Incarnatione Domini Mo Co LXXo tercio.